**Lakiakankaan tuulivoimapuisto** on Etelä-Pohjanmaalla Isojoella ja Pohjanmaan Kristiinankaupungilla Lakiakankaalla sijaitseva tuulivoimapuisto, jossa toimii 14 tuulivoimalaitosta. Niiden kokonaiskapasiteetti on 57 megawattia. Voimalat on rakentanut CPC Energia, joka myös operoi niitä. Tuulipuiston omistaa nykyään ranskalainen Ardian.

Lakiakankaan nimeä on käyttänyt kolme peräkkäin rakennettua eri tuulivoimapuistoa, joten ainoa tapa erottaa ne toisistaan on niistä käytettävät järjestysnumerot. Tuulipuistot 1 ja 2 käsitellään tässä artikkelissa yhtä aikaa. Lakiakankaan tuulivoimapuisto 3 on eri projekti, mutta se sijaitsee lähellä näistä kahdesta katsoen heti pohjoisessa. Näiden vieressä länsipuolella on vielä Lappfjärdin tuulivoimapuisto.

Yleistä
-------

Lakiakankaan tuulivoimapuisto sijaitsee Isojoelta noin 14 kilometriä luoteeseen, Karijoelta 13 kilometriä etelään ja Kristiinankaupungin keskustaajamasta 13 kilometriä kaakkoon päin. Tuulivoimapuistossa on kaksi erikseen hyväksyttyä osayleiskaava-aluetta. Lakiakankaan 1 alue on 3,3 kilometriä, leveys 1,7 kilometriä, ja kaikki voimalaitokset sisällensä sulkevan alueen pinta-ala on 1,7 neliökilometriä. Lakiakankaan 2 alue on 3,8 kilometriä, leveys 2,0 kilometriä, ja kaikki voimalaitokset sisältävä alue on 3,0 neliökilometrin kokoinen. Voimalat sijaitsevat 65–95 metriä mpy.

Tuulivoimalaitokset ovat tanskalainen Vestasin valmistamia malleja. Kaksi ensimmäiseksi pystytetyt tuulivoimalaitokset ovat V126-mallia, jonka tuuliturbiinin halkaisija 126 metriä ja tuotantokapasiteetti 3,45 megawattia. Seuraavat 12 voimalaa ovat V150-mallia, joiden napakorkeus on 135 metriä , tuuliturbiinin halkaisija 150 metriä ja kapasiteetti 4,2 megawattia. Ensimmäisen vaiheen voimalat tuottivat sähköä aluksi 6,9 megawatilla ja toisen vaiheen voimalat lisäsivät sitä 50,4 megawatilla.

Tuulipuistosta on tieyhteys etelään Kärjenkallion kautta kulkevalle yhdystielle 17027 ja Lapväärtissä valtatiehen 8 yhtyvälle seututiehen 664. Tuulivoimaloiden tuottama sähkö johdetaan alueiden välissä sijaitsevalle yhteisellä sähköasemalle. Sieltä lähtee sähkölinja läheiseen Korsbäckiin, jossa se kulkee rinnakkain Kristiinankaupungille menevän sähkölinjan kanssa. Siellä tuotettu sähkö johdetaan kantaverkkoon.

Historiaa
---------

CPC Finland Oy on ollut vuodesta 2011 mukana kehittämässä Lakiakankaalle tuulivoimapuistoa. Siitä muodostettiin osaprojekteja, joista ensimmäinen sisälsi kaksi tuulivoimalaitosta (Lakiakangas 1) ja toinen 12 tuulivoimalaitosta (Lakiakangas 2). Ensimmäinen projekti rakennettiin vuonna 2017 ja toinen vuonna 2018. Puiston rahoituksella ei ollut valtiontukea apunaan. Lakiakankaan 2 tuottama sähköenergia on myyty pitkäikäisellä sopimuksella Googlelle. Huhtikuussa myi CPC Finland Oy Lakiankankaan tuulivoimapuiston kokonaan Ardianille, ranskalaiselle sijoitusyhtiölle, jonka tytäryhtiö eNordic otti voimalan haltuunsa. Myyntihintaa ei kerrottu julkisuuteen. Samassa ilmoitettiin, että tuulivoimapuistoa voidaan vielä laajentaa kuudella tuulivoimalalla, jolloin kapasiteetti kasvaisi 34 megawatilla. Puiston omistaja oli aikaisemmin CPC Lakiakangas 1 Oy, joka lopetettiin tehdyn kaupan jälkeen .

Katso myös
----------

* Luettelo Suomen tuulivoimaloista

Lähteet
-------

1. 1 2 3 4 5 6 7 8 9  Lakiakangas 1 + 2 *cpc-germania.com*. Rheine, Saksa:  CPC Germania. Viitattu 17.11.2023. (englanniksi)
2. 1 2 3 4 5 6  Laskiakangas, Isojoki (sijainti maastokartalla) *Karttapaikka*. Helsinki:  Maanmittauslaitos. Viitattu 17.11.2023.
3. 1 2 3  Rintamaa, Tuomo: Lakiakankaan tuulipuisto Isojoella myytiin ranskalaiselle sijoitusyhtiölle *yle.fi*.  2.4.2020. Helsinki:  YLE. Viitattu 17.11.2023.
4. ↑  Kartta Lakiankangas II alueesta (PDF) kristinestad.fi:  Kristiinankaupunki. Viitattu 17.11.2023.
5. ↑  Kallio, Lotta: Isojoella alkaa uuden tuulivoimapuiston rakentaminen — rakennuttajana saksalainen yhtiö, joka rakentaa ilman valtion tukea *ilkkapohjalainen.fi*.  17.7.2018. Seinäjoki:  Ilkka. Viitattu 17.11.2023.
6. ↑  Lakiakangas II *www.thewindpower.net*.  4.9.2023. Ranska:  The Wind Power. Viitattu 17.11.2023. (englanniksi)
7. ↑  Lakiakangas *www.thewindpower.net*. Ranska:  The Wind Power. Viitattu 17.11.2023. (englanniksi)
8. ↑  Vestas V126 *www.thewindpower.net*.  24.6.2023. Ranska:  The Wind Power. Viitattu 17.11.2023. (englanniksi)
9. ↑  Vestas V150 *www.thewindpower.net*.  24.6.2023. Ranska:  The Wind Power. Viitattu 17.11.2023. (englanniksi)
10. ↑  Ardian Infrastructure acquires Lakiakangas wind farm in Finland, growing existing portfolio in the nordics *ardian.com*.  2.4.2020. Ardian. Viitattu 17.11.2023. (englanniksi)
11. ↑  Tuulipuisto Lakiakangas 1 Oy *kauppalehti.fi*.  6.4.2020. Helsinki:  Kauppalehti / Alma Talent Oy. Viitattu 17.11.2023.

Aiheesta muualla
----------------

* eNordic (verkkosivut)